
Cu privire la aprobarea tarifelor pentru serviciul public 
de vidanjare prestat de Î.M. „Regia Apă Șoldănești”
     În temeiul prevederilor art. 14 alin. (2) lit. q) din Legea nr. 436/2006 privind administrația publică locală, art. 8 alin. (2) lit. d) și art. 35 din Legea nr. 303/2013 privind serviciul public de alimentare cu apă și de canalizare, examinând demersul Î.M. „Regia Apă Șoldănești” privind ajustarea tarifelor pentru serviciul de vidanjare, precum și nota de fundamentare economico-financiară, în scopul asigurării continuității prestării serviciului public și acoperirii costurilor reale de exploatare,Consiliul Orășenesc Șoldănești 
                                                                       DECIDE:
1. Se aprobă, începând cu data intrării în vigoare a prezentei decizii, următoarele tarife pentru serviciul public de vidanjare prestat de Î.M. „Regia Apă Șoldănești”:
	Nr.
	Denumirea serviciului
	Tarif aprobat

	1.
	Serviciul de vidanjare
	300 lei/m³

	2.
	Cursă completă autocamion asenizator (4 m³)
	1.200 lei/cursă

	3.
	Transport în afara localității
	10 lei/km (dus-întors)


2. Se abrogă orice prevederi contrare privind tarifele aprobate anterior pentru serviciul de vidanjare prestat de Î.M. „Regia Apă Șoldănești”.
3. Î.M. „Regia Apă Șoldănești” va aplica tarifele aprobate și va informa consumatorii despre intrarea în vigoare a acestora prin afișare la sediul întreprinderii și pe pagina oficială a Primăriei, după caz.
4. Secretarul Consiliului Orășenesc Șoldănești va asigura comunicarea prezentei decizii către:
· Î.M. „Regia Apă Șoldănești”;
· Primarul orașului Șoldănești;
· Alte autorități interesate, conform competenței.
5. Controlul executării prezentei decizii se pune în sarcina Comisiei consultative de specialitate „Activități economico-financiare, agricultură, industrie și comerț”.
5. Decizia intră în vigoare la data includerii în Registrul de Stat al Actelor Locale.

